Protestantska unija
<s>Protestantska unija (poznata i kao Evangelistička unija ili Auhauzenska unija) je koalicija nemačkih protestantskih država, koja je formirana 1608, da bi se odbranila prava, posedi i svaki član.</s>

<s>Nastanak 
Formirana je nakon što je Maksimilijan I Bavarski pokušao 1607. da vrati katoličku veru u slobodni grad Donauvert, u kome su protestanti predstavljali većinu.</s><s>Većina Rajhstaga je odlučila da obnova Augzburškog mira treba biti uslovljena povratkom crkvenih poseda oduzetih posle 1552. godine.</s><s>Sam Augzburški mir je eksplicitno sadržavao odredbu, po kojoj se ti posedi ne vraćaju.</s><s>Protestantski kneževi su se sastali u Auhausenu, blizu Nerdlingena 14. maja 1608. i stvorili su vojni savez pod vodstvom Fridriha IV Palatinskog.</s><s>Kao odgovor na to sledeće godine 1609. formira se Katolički savez pod vodstvom Maksimilijana I Bavarskog, koji je bio vojvoda Bavarske.</s>

<s>Članovi 
Članovi Protestantske unije su bili:
 Kneževina Palatinat
 Anhalt
 Nojburg
 Virtemberg
 Baden
 Anzah
 Bajrojt
 Hesen-Kasel
 Brandenburg
 Ulm
 Strasbur
 Nirnberg</s>

<s>Slabosti zbog podele 
Protestantska unija je oslabljena od samog početka neučestvovanjem moćnih protestantskih vladara, kakav je bio knez-elektor Saksonije.</s><s>Osim toga unutar unije se odvijao sukob između luterana i kalvinista.</s>

<s>Kada je Fridrih V Palatinski prihvatio da bude kralj Bohemije 1619, Protestantska unija je odbila da ga podrži.</s><s>Car Ferdinand II oduzima januara 1621. donji Palatinat Fridrihu V Palatinskom.</s><s>Tada se sastala Protestantska unija i formalno je protestovala.</s><s>Car se nije obazirao na njihovu žalbu, nego im naređuje da raspuste svoju vojsku.</s><s>Članovi Protestantske unije pristaju i 24. maja 1621. formalno raspuštaju Protestantsku uniju.</s>

<s>Nastanci 1608.</s><s>Prestanci 1621.</s><s>Sveto Rimsko Carstvo
Historija Njemačke
Protestantizam u Njemačkoj</s>

